Държавен вестник, бр. 96, 2012 г., стр. 94

СТР.  94	
Д Ъ Р Ж А В Е Н  В Е С Т Н И К 	
БРОЙ  96
Държавата, в лицето на МРРБ, има най-силно 
присъствие в дружествата в Дунавския и Черно­
морския район за басейново управление, докато 
в Източнобеломорския район над половината от 
дружествата са общински. Тази структура е създа­
дена поради исторически сложилото се развитие, 
стартиране и спиране на процесите по преобразу­
ване на отрасъла и даването на по-голяма свобода 
на общините. 
3.1.3. Анализ на институционалния капацитет на 
ВиК дружествата 
3.1.3.1. Теоретична основа на анализа на инсти­
туционалния капацитет на ВиК дружествата
В основата на анализа на институционалния 
капацитет е поставено съвременното разбиране 
за фирмата като система от функции, дейности 
и структури, които се намират в динамично рав­
новесие, обособени и организирани в специална 
структура.6 В практичен план дружествата от ВиК 
отрасъла са разгледани като съставени от следните 
основни елементи/подсистеми (вж. Фигура 3.1.):
▪	 Собственост и правна форма на съществуване;
▪	 Организационна структура;
▪	 Организация на експлоатационната дейност;
▪	 Управление на човешките ресурси;
▪	 Финанси и финансово управление.
Фиг. 3.1. Основни елементи на ВиК дружествата
Тази „дисекция“ позволява да се структури­
ра изследването и да се направят конкретни и 
задълбочени анализи на развитостта на всеки 
един елемент (подсистема). Чрез оценка на 
развитостта на всеки елемент или подсистема 
се определя състоянието на институционалния 
капацитет на фирмите от отрасъла. Трябва спе­
циално да се отбележи, че оценката на инсти­
туционалния капацитет се прави не за отделни 
фирми, а обобщено за сектор водоснабдяване 
и канализация. 
Институционалният капацитет на фирмите от 
отрасъла засяга широк спектър от промени в корпо­
ративното управление, организационната структура, 
стратегическото и текущото управление, използването 
на ресурсите и продажбите. Институционалният капа­
цитет може да се разгледа в два аспекта: дефанзивен 
и стратегически. Дефанзивният институционален 
капацитет обхваща развитието на управленски 
функции, в степен да отговорят на изискванията за 
текущо развитие и оцеляване на фирмата. Такива 
функции и реакции са например приспособяване 
на организационната структура към текущите нор­
мативи, оптимизиране на заетостта, продажба на
6Вж. Mintzberg H, Le management. Voyage au centre 
des organisations, P., 1999, Zingales, L., Corporate 
Governance, Working Paper 6309, NBER, 1997, и др.
активи на предприятието, редуциране на социални 
придобивки и заплати, замяна на по-скъпи с по-
евтини суровини и материали.
Стратегическият институционален капацитет, за 
разлика от дефанзивния, е насочен към средно­
срочни и дългосрочни хоризонти. Той се занимава 
със същностните характеристики на фирмата, 
като: стратегии, пазари, конкурентни предимства. 
Примери за такива реакции са промяна в про­
дуктовата структура на фирмата, осъществяване 
на инвестиции в нови технологии и продукти, 
създаване на нова организационна структура, 
промяна в стратегическата идентификация на 
фирмата – мисия, визия, създаване или участие 
в нови стратегически съюзи и т.н. 
Двата аспекта на институционален капацитет 
на фирмите са разгледани в анализа, като целта е 
да се установи, доколко всеки от тях е засегнат и 
кой от тях доминира и характеризира направените 
промени. Приет е подход за оценка на степента на 
извършване на промени съгласно скала, подредена 
по низходящ ред: висока, средна, ниска. Съответна­
та оценка следва и е аргументирана от направения 
анализ на четири от общо петте групи елементи 
на фирмите от отрасъла. Елементът „финанси и 
финансово управление“ не е засегнат, защото е 
разгледан отделно в т. 3.1.5 в настоящата глава.
Тази скала произхожда от техниката на свето­
фара, защото значението на цветовете е сходно 
на използваната сигнализация при светофара (вж. 
Фигура 3.2):
▪	 Зелена светлина – висока степен на развитие 
на институционалния капацитет;
▪	 Жълта светлина – средна степен на развитие 
на институционалния капацитет;
▪	 Червена светлина – ниска степен на развитие 
на институционалния капацитет.
Фиг. 3.2. Основни елементи на ВиК дружествата
Елемент/Цяло предприятие
оценка
институционален капацитет
дефанзивен
стратегически
висока
средна
ниска
Висока степен на институционален капацитет 
означава, че са предприети такива реформи, които 
приближават съответния елемент (подсистема) до 
най-добрите модели и правят съответната дейност 
или функция конкурентна. Тази оценка също така 
означава завършеност на изграждането или при­
способяването на дадената подсистема и липсата 
на необходимост от извършване на допълнителни 
реформи. Съгласно техниката на светофара тези 
оценки получават зелен цвят.
Средната степен на оценка се асоциира с ре­
форми на съответните елементи, които са започ­
нати, постигнатите резултати от тях показват, че е 
постигнат значителен напредък, но са необходими 
допълнителни усилия, докато се постигне състояние 
на завършеност. Тези оценки посочват областите, 
в които реформите трябва задължително да про­
дължат да се осъществяват. Съгласно техниката 
на светофара тези оценки получават жълт цвят.